Dora Werzberg

Dora Werzberg Amelan (født 5. september 1920 Strasbourg i Frankrike, død 1. april 2020 i Paris) var en fransk sykepleierske og sosialarbeider. I 1942 reddet hun jødiske barn gjennom Œuvre de secours aux enfants (OSE). Hun arbeidet i Camp de Rivesaltes og interneringsleiren Gurs, og tok seg av barn som hadde overlevd nazistenes konsentrasjonsleirer.

Liv og virke

Bakgrunn
Dora Werzberg var datter av Karl Werzberg og Gisèla Blum, som var jødiske emigranter fra Polen. Hun  hadde to søstre: Manda som døde av sepsis i 1942, og Simone Ben David som døde i Israel i en alder av 86 år. Blant hennes søskenbarn var Georges Loinger og Marcel Marceau. Familien flyttet til Antwerpen i Belgia da Dora var ti år, og ble der til morens død og Belgia ble invadert av tyske styrker i 1940.

Annen verdenskrig
Hun sluttet seg da til en sionistisk ungdomsbevegelse.

Dora Werzberg dro til den tyske kommandanturet for å få papirer slik at hun komme seg til sør i Frankrike. Faren hennes klarte ikke å skaffe seg slike papier, så han flyktet illegalt til Zone libre. Der slo de seg ned i Limoges, der de hadde slektninger.

Dora Werzberg arbeidet for OSE, for Camp de Rivesaltes, og til sist i interneringsleiren Gurs til den stengte i november 1943.

Etter krigen
Hun ble hedret med opptak i den franske Æreslegionen i 2016.

Hun døde 1. april 2020  i Paris, grunnet Covid-19.

Referanser

Sykepleiere
Sosialarbeidere
Personer fra Strasbourg
Dødsfall relatert til covid-19 i Frankrike